DPR Ian

**Christian Yu** буюу **DPR Ian** нэрээр олонд танигдсан тэрээр Өмнөд Солонгост амьдардаг Австралийн дуучин, найруулагч юм. 

Тэрээр 2012-2015 оны хооронд *Yedang Entertainment*-ын харьяа **C-Clown** хэмээх хөвгүүдийн хамтлагийн гишүүн байсан. Yu нь 2020 оны 10-р сарын 26-нд *So Beautiful* дижитал синглээрээ **Dream Perfect Regime** (DPR) хэмээх хамтран үүсгэн байгуулсан label дор бие даасан дебютээ хийсэн. Тэрээр бүх дуугаа Англи хэл дээр дуулдаг. Түүний анхны студийн цомог Moodswings In To Order нь 2022 оны 7-р сарын 29-нд гарсан. Тэрээр 2022 онд Spotify дээр дэлхийн хэмжээнд хамгийн их цацагдсан Kpop эрэгтэй соло уран бүтээлчдийн 10-р байранд орсон юм.

## Карьерийн өмнөх амьдрал 
DPR Ian нь 1990 оны 9-р сарын 6-нд Австрали улсын Сидней хотод төрсөн бөгөөд түүнийг бага байхад эцэг эх нь салснаар тэрээр ээжийнхээ гар дээр өссөн. Тэр айлын ганц хүүхэд. Тэр Христийн шашин-д итгэгч бөгөөд түүний шашны нэр нь Paul.

Yu *Wollongong* урлагийн ахлах сургуульд суралцаж, хүнд металлын хамтлагт тоглодог байсан ба хүүхэд байхдаа мюзикл, циркийн тоглолтонд оролцдог байсан нь түүнд ихээхэн нөлөөлжээ. 2008 онд тэрээр 18 настай байхдаа өөрийн YouTube сувгаа *bboybyu* нэртэйгээр нээж, бүжгийн бичлэгээ оруулж эхэлсэн. Yu ахлах сургуулиа төгсөөд Сиднейн их сургуульд шинжлэх ухаан, урлагийн чиглэлээр нэг жил суралцаж, сургуулиа орхижээ. Дараа нь бүжиглэх хоббигоо хөөж Өмнөд Солонгос руу нүүсэн. Эхэндээ К-поп айдол болох бодолгүй байсан ч, шалгаруулалтанд ороод бүжиглэх чадвараараа гайхшруулж чадсан байна. Yu өмнө нь *Live*-тэй хамт *"Kill.U.Strate"* нэртэй бүжгийн crew-ын гишүүн байсан юм. 

2020 онд DPR Ian CL-ийн "5 Stars" дууны клипэнд тоглож, тэд тэр жилдээ мөн "So Beautiful", "No Blueberries" дуунууд дээр хамтран ажилласан. 2021 онд тэрээр *Moodswings in This Order* нэртэй өргөтгөсөн цомгоор дэбютээ хийж, 2022 онд *Moodswings In To Order* нэртэйгээр анхны студийн цомгоо гаргасан.

Yu нь *DPR crew*-ын бүх visual art-ын ард байдаг ба бүх DPR-ын дууны клипийг удирдан найруулдаг. Тэрээр мөн бусад Солонгос уран бүтээлчдийн олон дууны клипийг найруулж байсан. 2021 онд Ian болон *Live* нар **Marvel**-ын **Shang-Chi and the Legend of the Ten Rings** киноны дууны нэг болох "Diamonds + and Pearls" дууг гаргажээ. 2024 онд DPR Ian IU-ийн "Shopper" дууны клипийг найруулж, клипэнд нь тоглосон юм.

## Урлаг 
DPR Ian өсвөр насандаа хоёр туйлт эмгэгтэй гэж оношлогдож, дараа нь 20 настайдаа диссоциатив эмгэг (үндсэн нэршил: Dissociative Identity Disorder; товч нэршил: D.I.D)-тэй гэж оношлогдсон. Тэрээр дуундаа өөрийн сэтгэцийн эмгэгийг харуулахын тулд **MITO** хэмээх өөр нэгэн эго-г бүтээжээ. 

*Диссоциатив эмгэгийг бие хүн хуваагдах эмгэг буюу сэтгэц хуваагдах эмгэг гэж нэрлэж болно. Энэ нь урт хугацаанд үргэлжилдэг сэтгэцийн эмгэгийн нэг бөгөөд энгийнээр тайлбарлавал нэг биед хоёр өөр болон түүнээс дээш хүний ухамсар байна гэсэн үг юм.*

## Уран бүтээл 
### Студийн цомог 
### Өргөтгөсөн цомог 
### Клиптэй дуунууд 
### Бусад дуу 
## Найруулсан бүтээл 
### Дууны клип 
### Бусад 
## Аялан тоглолт 
* The Regime World Tour (with DPR Live & DPR Cream) (2022)
* The Dream Reborn World Tour (with DPR Cream & DPR Artic) (2024)

## Шагнал болон нэр дэвшсэн байдал 
## Гадаад холбоосууд
*Youtube
*Твиттер
*Facebook
*Инстаграм
*iTunes
*SoundCloud

## Лавлах бичиг
Ангилал:Өмнөд Солонгосын дуучин
Ангилал:Австралийн дуучин
Ангилал:Өмнөд Солонгосчууд
Ангилал:1990 онд төрсөн
Ангилал:Өмнөд Солонгосын найруулагч